Federacia vojo 33

La federacia vojo 33 - germane Bundesstraße 33 - estas parto de reto de duarangaj interregionaj vojoj en Germanio, kiuj kompletigas la unuarangan reton de la germanaj aŭtovojoj. Ĝi vojas 120 kilometrojn tra la federacia lando Baden-Virtembergo. La plej okcidenta punkto estas la komunumo Willstätt ĉe Kehl borde de la rivero Rejno, kiu konsistigas la limon al la urbo Strasburgo kaj la historia regiono Alzaco, kaj la plej orienta voja punkto la komunumo Ravensburg - dumvoje ĉe Konstanco la vojo tuŝas la limon al Svislando (de tie la svisa aŭtovojo 7 plugvidas al Winterthur). Gravaj komunumoj survojaj estas Offenburg, Biberach (Badeno), Triberg im Schwarzwald, Villingen-Schwenningen, Bad Dürrheim, Donaueschingen, Geisingen, Singen (Hohentwiel), Radolfzell (Konstanca Lago), Konstanco, tiam necesas per pramŝipo pasi trans la Konstanca Lago ĝis Meersburg kaj de tie estas ankoraŭ 27 kilometroj ĝis Ravensburg. Inter Geisingen kaj Singen (Hohentwiel) la vojo estas anstataŭata per la germana aŭtovojo A81. En la informkesta mapo dekstre tiu aŭtovoja parto estas markitaj blue, dum la "normala" federacia vojo estas markita ruĝe.

 Origino 
La landvojo de Strasburgo ĝis Ŝafhaŭzo estis vastigita en ŝoseon ĉirkaŭ la jaro 1757 tra komuna iniciato de la najbaraj malgrandaj ŝtatoj. En 1760 la unua poŝta kaleŝo veturis inter Strasburgo kaj Ulm super ĉi tiu nove konstruita vojo.

eta|maldekstra|360ra|

Kategorio:Transporto en Baden-Virtembergo